Irwin-Mies joka valitsi väärin
2026-03-27 14:00 UTC | Päänäyttämö, Hämeenlinnan teatteri
Irwin – Mies joka valitsi väärin

Irwin Goodman oli kansan rakastama kapinallinen, oman tiensä kulkija, ikuinen renttu, joka lauloi itsensä suomalaisten sydämiin. Mutta kuka oli Antti Hammarberg, Hämeenlinnan kasvatti, joka loi itselleen alter egon, joka lopulta varjosti häntä koko elämän?

Irwin – mies, joka valitsi väärin on riipaisevan humoristinen musiikkinäytelmä, joka sukeltaa ristiriitaisen tähden elämänvalintoihin, nousuihin ja laskuihin – ja siihen, mitä niistä lopulta jäi käteen. Näytelmä tarjoaa ainutlaatuisen näkökulman Irwinin tarinaan kahdella aikatasolla. Vanhempi Irwin on juuri kuollut ja joutunut jonkinlaiseen odotustilaan, jossa ratkaistaan hänen lopullinen kohtalonsa. Matkatelkkari näyttää hänelle nuoremman itsensä elämän kulkua – sen hurjat huiput ja karikot, ne päätökset, joita ei enää voi perua. Katuuko Irwin, ja mitä hän tekisi toisin, jos saisi uuden mahdollisuuden?

Unohtumattomat hitit, huumoria ja haikeutta – Irwin elää!

Irwinin tarinaa ei voi kertoa ilman hänen elämänsä tärkeää taustavoimaa – sanoittaja ja manageri Vexi Salmea, toista legendaarista hämeenlinnalaista. Vexin sanoin Irwin oli protestilaulaja, joka protestoi varmuuden vuoksi vähän kaikkea. Tämä henki elää näytelmän musiikissa ja tarinassa, joka tuo lavalle kaksi Irwiniä, roppakaupalla legendan tunnetuimpia kappaleita ja tarinan, joka naurattaa, itkettää ja saa miettimään elämän suuria kysymyksiä. Tule kokemaan Irwinin tarina todempana kuin koskaan ennen!

Käsikirjoitus ja ohjaus Petja Lähde, koreografia Elina Lähde, lavastussuunnittelu Oskari Löytönen, pukusuunnittelu Satu Suutari, valosuunnittelu Immanuel Pax, videosuunnittelu Veikko Pulli, musiikin sovitus ja taustanauha Antti Paranko

Rooleissa: Petja Lähde, Lasse Sandberg, Jutta Järvinen, Natalil Lintala, Johanna Reilin, Birgitta Putkonen, Jyri Ojansivu

Esityksen kesto: noin 2 h 30 min sisältäen väliajan

Visit event in our website: Tapahtumainfo.fi (https://tapahtumainfo.fi/tapahtuma/2026/03/irwin-mies-joka-valitsi-vaarin/411575)
